wannaphong/clean_thaiwikipedia huggingface dataset:
# ไสว วงษ์งาม
ไสว วงษ์งาม มีชื่อจริงว่า ไสว สุวรรณประทีป ศิลปินพื้นบ้าน เพลงอีแซว  ได้รับการเชิดชูเกียรติเป็นศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อปี พ.ศ. 2525

 ประวัติ 
 เบื้องต้น 
ไสวเกิดเมื่อปีจอ พ.ศ. 2465 ที่ตำบลวังน้ำซับ อำเภอศรีประจันต์ จังหวัดสุพรรณบุรี เป็นบุตรของนายไปล่ นางวิง ชื่อจริงคือ นายไสว สุวรรณประทีป ปู่ของท่านเป็นญาติกับภรรยาคนหนึ่งของหลวงอนุกูลราชกิจ (ทอง สุวรรณประทีป) กำนันตำบลบ้านไร่ ในฐานะเกี่ยวพันเป็นลูกหลาน จึงขอใช้นามสกุลตามท่านกำนันที่ได้รับพระราชทานมานี้ สมัยโน้นจะติติงว่านักแสดงว่าเต้นกินรำกิน เกรงคนในสกุลจะว่าได้ จึงใช้ชื่อสกุลในการแสดงว่า "วงษ์งาม"  

 อาชีพพ่อเพลง 
พ่อไสว เริ่มหัดเพลงอีแซวครั้งแรกจากนายเฉลียว ช้างเผือก ซึ่งมีบ้านอยู่ใกล้ ๆ กัน จากนั้นได้ฝึกฝนเพลงจากป้าพวง ที่ดอนประดู่ และนายหลาบ บ้านห้วยเจริญ อำเภอศรีประจันต์ และครูเพลงชื่อ ครูเคลิ้ม ปักษี แห่งบ้านดอนเจดีย์ ต่อมาสามารถเขียนและด้นกลอนเองได้ และสามารถร้องเพลงพื้นบ้านได้ทุกชนิด ที่ชำนาญคือเพลงฉ่อย เพลงอีแซว เพลงเกี่ยวข้าว เพลงพวงมาลัย เพลงระบำบ้านไร่ เพลงยั่ว และเพลงขอทาน ต่อมาได้มาหัดเพลงเรือกับนางบัวผัน จันทร์ศรีผู้เป็นภรรยา ไสว ใช้ชื่อในการแสดงเพลงอีแซวว่า "ไสว วงษ์งาม" เป็นพ่อเพลงที่รู้เพลงมาก ฝึกหัดเพลงมาตั้งแต่เด็กๆ และจดจำเพลงเก่า ๆ เอาไว้เป็นทุน เมื่อแสดงหน้าเวทีจึงยืนเล่นได้ทั้งคืน ว่าเพลงไม่มีวันหมดและเป็นศิลปินเพลงอีแซวจนกระทั่งวาระสุดท้ายของชีวิต

 ชีวิตคู่ 
พ่อไสวใช้ชีวิตคู่อยู่กินกับนางบดภรรยาคนแรก มีลูกด้วยกัน 4 คน ต่อมาเมื่อคราวมีงานเทศกาลทอดกฐิน ทอดผ้าป่า พ่อเพลงแม่เพลงก็มารวมกันว่าเพลงในงาน หนึ่งในนั้นก็มีนางบัวผันแม่เพลงคนสำคัญที่ว่าเพลงมาแล้วพ่อไสวแก้เพลงไม่ได้ จึงตั้งใจว่าจะต้องผูกรักแม่เพลงคนนี้ให้ได้ สุดท้ายพ่อไสวก็ได้ใช้ชีวิตคู่กับแม่บัวผัน และได้ร่วมกับแม่บัวผัน จันทร์ศรี ฝึกหัดลูกศิษย์เป็นจำนวนหลายร้อยคน โดยลูกศิษย์ที่มีชื่อเสียง เช่น ขวัญจิต ศรีประจันต์ ขวัญใจ ศรีประจันต์ แหยม เถื่อนสุริยา สุจินต์ ศรีประจันต์ สำเนียง ชาวปลายนา
เป็นต้น

 บั้นปลายชีวิต 
ในบั้นปลายชีวิตพ่อไสว สุวรรณประทีป ได้สูญเสียการมองเห็นอย่างถาวร และได้เสียชีวิตลงด้วยอาการสงบด้วยโรคปอด เมื่อวันที่ 18 ตุลาตม พ.ศ. 2535 สิริอายุ 71 ปี

 รางวัลเกียรติยศ 
- ศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อ พ.ศ. 2525

- รางวัลพระสิทธิธาดาทองคำ พ.ศ. 2535 เมื่อวันที่ 11 มีนาคม พ.ศ. 2536 โดยมีผู้ได้รับรางวัลหลายสาขาที่เข้ารับรางวัลกับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งมีการแสดงประวัติและผลงานของผู้ได้รับพระราชทานรางวัล อาทิ การขับร้องถวายพระพรโดยครูจำเนียร ศรีไทยพันธ์ประกอบวงปี่พาทย์ไม้นวมคณะครูบุญยัง เกตุคง เดี่ยวซอสามสายเพลงกระบองกัณฑ์โดยศาสตราจารย์อุดม อรุณรัตน์ เดี่ยวขลุ่ยเพลงวิเวกเวหา โดยครูจำเนียร ศรีไทยพันธ์ เดี่ยวฆ้องวงใหญ่เพลงพญาโศก โดยครูถวิล อรรถกฤษณ์ การสาธิตเชิดหนังตะลุงโดยครูจูเลี่ยม กิ่งทอง และการแสดงเพลงพื้นบ้านภาคกลางโดยแม่ครูบัวผัน จันทร์ศรี
# สารฟอกขาว
สารฟอกขาว เป็นสารเคมีกลุ่มซัลไฟต์ ซึ่งยับยั้งการเติบโตของจุลินทรีย์ และยังใช้เป็นสารกันหืน หากผู้บริโภครับประทานสารเคมีในกลุ่มนี้มากเกินไป ทำให้เกิดอันตราย ซึ่งอาการที่เกิดขึ้นจะมีความแตกต่างกันในแต่ละบุคคล เช่น ผู้เป็นหอบหืด อาการที่พบคือ หายใจขัด และเจ็บหน้าอก ปวดท้อง คลื่นไส้ อาเจียน อุจจาระร่วง เวียนศีรษะ ความดันเลือดต่ำ เป็นลมพิษ และอาจจะเกิดอาการช็อคหมดสติได้ 

ทั้งนี้ระดับความรุนแรง ขึ้นอยู่กับปริมาณการได้รับว่ามากน้อยเพียงใด นอกจากนั้นสารฟอกขาวยังทำปฏิกิริยากับวิตามินบางชนิด เช่น ไทอามีน ทำให้เสี่ยงต่อการเกิดโรคขาดวิตามินนี้ได้ ถ้าได้รับสารฟอกขาวต่อเนื่องเป็นเวลานาน จะสะสมทำให้รบกวนการทำงานของเอนไซม์ ทำให้มีผลเสียต่อระบบสมดุลของระบบเมตาบอลิซึมได้
# เทือกเขายูรัล
เทือกเขายูรัล  เป็นเทือกเขายาวต่อเนื่องในแนวทิศเหนือ-ใต้ในประเทศรัสเซียและประเทศคาซัคสถาน เป็นพรมแดนธรรมชาติที่กั้นทวีปยุโรปกับทวีปเอเชีย

เทือกเขายูรัลเป็นเทือกเขาที่ประกอบด้วยหินยุคเก่า ซึ่งผ่านกระบวนการกัดกร่อนและการพังทลายมาเป็นเวลานาน ทำให้มีเนินหินเขาเตี้ย มีความสูงประมาณ 1,000 เมตรจากระดับน้ำทะเล

ยูรัล
ยูรัล
ยูรัล
ยูรัล
# กมล ทัพคัลไลย
กมล ทัพคัลไลย อาจารย์วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์ เป็นนักแต่งคำร้องและทำนองเพลง ผลงานเพลงที่มีชื่อเสียง คือเพลง "สวนสน", "ยากจะหักใจลืม", "สัญญารัก", "ทุกข์รัก" และ "คอยวันจะได้เจอ" ยากจะหักใจลืมของ "กมล ทัพคัลไลย" , ไทยโพสต์ แทบลอยด์, 2 พฤษภาคม 2553, หน้า 23

กมลเป็นพี่ชายของกำธร ทัพคัลไลย จบการศึกษาจากโรงเรียนสามเสนวิทยาลัย และโรงเรียนเพาะช่าง รุ่นเดียวกับชวน หลีกภัยและแนบ โสตถิพันธ์  จากนั้นได้เป็นครูสอนศิลปะที่เพาะช่างจนเกษียณอายุราชการ

กมล ทัพคัลไลยเป็นนักไวโอลิน เดิมตั้งใจจะเป็นนักร้อง โดยเป็นผู้ติดตามครูสมาน กาญจนะผลิน แต่ได้หันมาเป็นนักแต่งเพลง เพลงแรกที่แต่งได้แก่เพลง "สวนสน"  เมื่อ พ.ศ. 2502 ชีวประวัติ กลม ทัพคัลไลย ผลงานหนึ่งที่ได้รับความนิยม คือผลงานแต่งเพลงให้กับวงเดอะฮอตเปปเปอร์ โดยมีปราจีน ทรงเผ่าเป็นผู้เรียบเรียงเสียงประสาน ขับร้องโดยผุสดี เอื้อเฟื้อและรุ่งพิรุณ เมธารมย์ ช่วง พ.ศ. 2522-2524
# เคลเมน พอททรานัว
เคลเมน พอททรานัว (20 พฤษภาคม พ.ศ. 2525 —) เกิดในเมืองคาสเทรส ประเทศฝรั่งเศส) เคลเมน พอททรานัว เป็นนักกีฬารักบี้สหภาพฝรั่งเศส เขาเคยเข้าแข่งขันกีฬารักบี้เวิลด์คัพปี 2003 และปี 2007

เคลเมนเคยถ่ายปฏิทินของ Dieux du stade ปี 2003,2004,2005 และ 2008
# จี สตีล
บริษัท จี สตีล จำกัด (มหาชน) (ชื่อย่อ:GSTEL)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย ก่อตั้งเมื่อวันที่ 31 ตุลาคม พ.ศ. 2538 โดย ดร.สมศักดิ์ ลีสวัสดิ์ตระกูล  มีหน้าที่ผลิตเหล็กร้อนในประเทศแทนที่จะนำเข้าประเทศ โดยสามารถผลิตเหล็กได้ 3.4 ล้านตันต่อปี สำนักงานอยู่ 88 อาคารเอส.เอส.พี ชั้น 18 ถนนสีลม แขวงสุรวงศ์ เขตบางรัก กรุงเทพฯ และมีโรงงานตั้งอยู่ที่เอส เอส พี อินดัสทรี พาร์ค หมู่ 5 ตำบลหนองระลอก อำเภอบ้านค่าย จังหวัดระยอง

 ผลิตภัณฑ์ 
ผลิตภัณฑ์หลักของจี สตีล คือ เหล็กแผ่นรีดร้อนชนิดม้วน แต่ผลิตภัณฑ์อื่นๆมี เหล็กแผ่นรีดเย็น เหล็กชุบสังกะสี เหล็กท่อเหล็กโครง

 ผลงาน 
บริษัท จี สตีล จำกัด (มหาชน) เป็นโรงงานผลิตเหล็กแผ่นรีดร้อนเพียงรายเดียวในประเทศ ที่ได้รับการเชิญให้เข้าร่วมโครงการ GERIAP ตั้งแต่ปี 2546 ถึง 2548 โดยทาง UNEP ได้มอบหมายให้สถาบันวิจัยวิทยาศาสตร์และเทคโนโลยีแห่งประเทศไทย (วว.) พิจารณาคัดเลือกจากกลุ่มอุตสาหกรรมเหล็กและเหล็กกล้าในประเทศไทยhttps://gsteel.listedcompany.com/misc/form561/561-2012.pdf

ผู้ถือหุ้นรายใหญ่
 ข้อมูล ณ วันที่ 6 มกราคม พ.ศ. 2556  http://www.settrade.com/C04_05_stock_majorshareholder_p1.jsp?txtSymbol=GSTEEL&selectPage=5
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1 นาย นิรัมดร์ งามชำนัญฤทธิ์2,179,904,700 8.10% 2 บริษัท ซูพีเรียร์ โอเวอร์ซีส์ (ประเทศไทย) จำกัด  1,971,588,903 7.32% 3 น.ส. ลัดดา จิระพงษ์ตระกูล   1,861,520,000 6.91% 4 คุณหญิง ปัทมา ลีสวัสดิ์ตระกูล1,434,623,093 5.33% 5 บริษัท ไทยเอ็นวีดีอาร์ จำกัด 1,096,938,600 4.07%
# เรย์ พาร์กเกอร์ จูเนียร์
เรย์ เออร์สไกน์ พาร์เกอร์ จูเนียร์  เกิดเมื่อวันที่ 1 พฤษภาคม ค.ศ. 1954 เป็นนักกีตาร์ นักแต่งเพลง โปรดิวเซอร์ นักร้อง พาร์กเกอร์เป็นที่รู้จักที่สุดจากผลงานการแต่งเพลงและร้องในเพลงประกอบภาพยนตร์เรื่อง Ghostbusters เขายังร่วมงานกับวงเรย์ดิโอ รวมถึงแบร์รี ไวต์ด้วย
# ซานฮวนเดโลสโมร์โรส
ซานฮวนเดโลสโมร์โรส  เป็นเมืองหลวงของรัฐกวาริโกในประเทศเวเนซุเอลา เป็นเมืองที่ตั้งอยู่บริเวณกลางของประเทศ มีอุณหภูมิตกอยู่ราว 24 ถึง 32 องศาเซลเซียส โอบล้อมไปด้วยภูเขา ซึ่งแตกต่างจากส่วนที่เหลือของรัฐที่เป็นที่ราบ
# ตำบลนาหว้า (อำเภอปทุมราชวงศา)
ตำบลนาหว้า เป็นตำบลในอำเภอปทุมราชวงศา จังหวัดอำนาจเจริญ อยู่ในการควบคุมของเทศบาลตำบลปทุมราชวงศาและองค์การบริหารส่วนตำบลนาหว้า ระยะห่างจากจังหวัดอำนาจเจริญ ประมาณ 32 กิโลเมตร

อาณาเขตติดต่อ
 ทิศเหนือ ติดต่อกับเทศบาลตำบลหนองข่า และตำบลคำโพน อำเภอปทุมราชวงศา จังหวัดอำนาจเจริญ
 ทิศใต้ ติดต่อกับเทศบาลตำบลห้วย และเทศบาลตำบลนาป่าแซง อำเภอปทุมราชวงศา จังหวัดอำนาจเจริญ 
 ทิศตะวันออก ติดต่อกับติดต่อกับตำบลคำโพน และเทศบาลตำบลห้วย อำเภอปทุมราชวงศา จังหวัดอำนาจเจริญ
 ทิศตะวันตก ติดต่อกับเทศบาลตำบลนาป่าแซง อำเภอปทุมราชวงศา จังหวัดอำนาจเจริญ

เขตการปกครอง
ตำบลนาหว้าแบ่งออกเป็น 8 หมู่บ้าน มีประชากรทั้งหมด 4,627 คน ประมาณ 1,124 ครัวเรือน ดังนี้ (เฉพาะในเขตองค์การบริหารส่วนตำบลนาหว้า)
 หมู่ที่ 1 บ้านนาหว้า ประชากร 173 คน (บางส่วน)
 หมู่ที่ 2 บ้านนาหว้า ประชากร 279 คน (บางส่วน)
 หมู่ที่ 3 บ้านแก้วมงคล ประชากร 126 คน (บางส่วน)
 หมู่ที่ 4 บ้านสหกรณ์นิคม ประชากร 140 คน (บางส่วน)
 หมู่ที่ 5 บ้านห้วยงูเหลือม ประชากร 368 คน
 หมู่ที่ 6 บ้านทวีผล ประชากร 701 คน
 หมู่ที่ 7 บ้านหนองแสง ประชากร 484 คน
 หมู่ที่ 8 บ้านโนนสำราญ ประชากร 774 คน
 หมู่ที่ 9 บ้านหินกอง ประชากร 1,184 คน

 องค์กรปกครองส่วนท้องถิ่น 
 เทศบาลตำบลปทุมราชวงศา ตั้งอยู่ หมู่ที่ 3 ถนนอรุณประเสิรฐ ตำบลนาหว้า อำเภอปทุมราชวงศา จังหวัดอำนาจเจริญ 
 องค์การบริหารส่วนตำบลนาหว้า ตำบลนาหว้า อำเภอปทุมราชวงศา จังหวัดอำนาจเจริญ 

 สถานศึกษา 
 โรงเรียนปทุมราชวงศา ตั้งอยู่ที่บ้านนาหว้า หมู่ที่ 3
 โรงเรียนอนุบาลปทุมราชวงศา ตั้งอยู่ที่บ้านนาหว้า หมู่ที่ 1
 โรงเรียนบ้านห้วยงูเหลือม ตั้งอยู่ที่บ้านทรายพูล หมู่ที่ 10
 โรงเรียนบ้านทวีผล ตั้งอยู่ที่บ้านทวีผล หมู่ที่ 6
 โรงเรียนบ้านหนองแสง ตั้งอยู่ที่บ้านหนองแสง หมู่ที่ 7
 โรงเรียนบ้านโนนสำราญ ตั้งอยู่ที่บ้านโนนสำราญ หมู่ที่ 8
 โรงเรียนบ้านหินกอง ตั้งอยู่ที่บ้านหินกอง หมู่ที่ 9

แหล่งข้อมูลอื่น
http://www.thaitambon.com/tambon/ttambon.asp?ID=370303 

นาหว้า
หมวดหมู่:อำเภอปทุมราชวงศา
# รัฐเกเรตาโร
รัฐเกเรตาโร  เป็นรัฐของประเทศเม็กซิโก ตั้งอยู่ตอนกลางของประเทศ รัฐเกเรตาโรติดกับรัฐซานลุยส์โปโตซีทางทิศเหนือ ติดกับรัฐกัวนาฮัวโตทางทิศตะวันตก ติดกับรัฐอิดัลโกทางทิศตะวันออก ติดกับรัฐเมฮิโกทางทิศตะวันออกเฉียงใต้ และติดกับรัฐมิโชอากันทางทิศตะวันตกเฉียงใต้

มีเมืองหลวงรัฐคือเมืองเกเรตาโร ตั้งอยู่ทางตะวันตกเฉียงเหนือของเม็กซิโกซิตีไป 257 กิโลเมตร เมืองสำคัญอื่นของรัฐคือเมืองซานฮวนเดลริโอและเอลปวยบลิโต
# เดอะเดสทิเนชัน
เดอะเดสทิเนชัน  เป็นอัลบั้มเพลงของวันธงชัย อินทรวัตร ออกวางขายในปี พ.ศ. 2551 มีโปรดิวเซอร์คือ จิระศักดิ์ ปานพุ่ม ช่วยดูแลการผลิตให้กับอัลบั้มชุดนี้

 ข้อมูลอัลบั้ม 
Executive Production Director - กิติกร  เพ็ญโรจน์
Executive Producer / Producer - จิระศักดิ์ ปานพุ่ม & สันธาน  เลาหวัฒนาวิทย์
Vocal Director -จิระศักดิ์ ปานพุ่ม 
Music Director - สันธาน เลาหวัฒนาวิทย์ [Boy Micro]  
All Tracks edited by Boy Micro - จิระศักดิ์ ปานพุ่ม 
Guitar - จิระณัฐ  ภิสิทธ์ทวิชัย (ภาส เสือใบ) Track 1,3,5 - เพชร Izax Track2 - แมว จิระศักดิ์ ปานพุ่ม  Track4
Bass - เก่ง AB Normal
Drum - จา Izax Keyboard :Boy Micro Track 1,3,4,5 : ยา Izax Track2
Chorus - Sax Izax / Vocal Tracks Recorded At White House Studio
Musical Instruments Recorded At Boy9009 Studio    
Drum Recorded At Kimleng Recording Studio
Recording  Engineer - อู๊ด ขจรพล , กนก , Boy Micro
Mix & Mastering At Boy9009 Studio By [Boy Micro]

 อันดับเพลงในชาร์ต 
 ชื่อเพลง ชื่ออัลบั้ม คลื่นวิทยุ อันดับสูงสุด เรายังรักกัน...ไม่ใช่เหรอ The Destination Chiangmai Radio 93.75 1 เรายังรักกัน...ไม่ใช่เหรอ The Destination Seed 97.5 2 เรายังรักกัน...ไม่ใช่เหรอ The Destination True Music 93.5 2 เรายังรักกัน...ไม่ใช่เหรอ The Destination Love Radio 95.5 (ตรัง) 2 เรายังรักกัน...ไม่ใช่เหรอ The Destination New wave 99.0 (กำแพงเพชร) 2 เรายังรักกัน...ไม่ใช่เหรอ The Destination Channel [V] Top 40 2 เรายังรักกัน...ไม่ใช่เหรอ The Destination FM Max 94.5 3 เรายังรักกัน...ไม่ใช่เหรอ The Destination MCOT 107.25 (ตราด) 3 เรายังรักกัน...ไม่ใช่เหรอ The Destination Happy Time 98.0 3 เรายังรักกัน...ไม่ใช่เหรอ The Destination Sunshine Radio 94.50 (สงขลา) 4 เรายังรักกัน...ไม่ใช่เหรอ The Destination Modern Radio 100.75 (เชียงใหม่) 4 เรายังรักกัน...ไม่ใช่เหรอ The Destination Free Radio 89.25 (ชลบุรี) 7 เรายังรักกัน...ไม่ใช่เหรอ The Destination Hotwave 91.5 8 เรายังรักกัน...ไม่ใช่เหรอ The Destination Power Zone 89.0 (ภูเก็ต) 10 เรายังรักกัน...ไม่ใช่เหรอ The Destination NJOY 89.5 (เชียงใหม่) 10 เรายังรักกัน...ไม่ใช่เหรอ The Destination HFM 88.75 (ลพบุรี) 11 เรายังรักกัน...ไม่ใช่เหรอ The Destination Banana 89.0 19 เรายังรักกัน...ไม่ใช่เหรอ The Destination Big Love 88.25 (เพชรบุรี) 20 เรายังรักกัน...ไม่ใช่เหรอ The Destination City Radio Pattaya 90.25 22 นางฟ้าตาชั้นเดียว The Destination Chiangmai Radio 93.75 2 ขอโทษ The Destination Chiangmai Radio 93.75 3 ขอโทษ The Destination Sunshine Radio 94.50 (สงขลา) 4
# เทมิสโต
เทมิสโต (ออกเสียง: /θɨmɪstoʊ/ จากภาษากรีก: Θεμιστώ) หรือเรียกว่า จูปิเตอร์ XVIII เป็นดาวบริวารขนาดเล็กรูปร่างไม่สมส่วนของดาวพฤหัสบดี ถูกค้นพบในปี ค.ศ. 1975 แต่หลังจากนั้นกลับตรวจไม่พบวัตถุชิ้นนี้ จนกระทั่งมาพบอีกทีเมื่อ ค.ศ. 2000
# ปริญญา เจริญผล
ปริญญา เจริญผล หรือเป็นที่รู้จักในชื่อ น้องตุ้ม เกิดเมื่อวันที่ 9 มิถุนายน พ.ศ. 2524http://horoscope.sanook.com/celebrity/01526.php ที่กรุงเทพมหานคร แต่เติบโตที่จังหวัดเชียงใหม่ ในครอบครัวที่มีพี่น้องทั้งหมด 6 คน โดยเป็นคนที่ 4 พ่อชื่อ บรรจง แม่ชื่ออำพรhttps://d.dailynews.co.th/article/732587/ ปริญญาเป็นสาวประเภทสอง อดีตแชมเปียนมวยไทยที่ใช้ชื่อในการชกมวยว่า ปริญญา เกียรติบุษบา ยังเป็นนักแสดงและนางแบบ ชีวิตและเรื่องราวของเธอยังได้รับนำสร้างเป็นภาพยนตร์เรื่อง บิวตี้ฟูล บ๊อกเซอร์ 变性拳王欲参加中泰拳赛夺一分 中方恐拒绝 

ปริญญา เกียรติบุษบา เริ่มมีชื่อเสียงในช่วงเดือนกุมภาพันธ์ พ.ศ. 2541 เมื่อได้เอาชนะคะแนนอย่างเป็นเอกฉันท์ต่อ โอเว่น ส.บุญญา คู่ชกในการชกที่เวทีมวยลุมพินี ในฐานะที่เป็นนักมวยกะเทย แต่งหน้าทาปาก และแสดงออกต่อสื่อว่าต้องการชกมวยเพื่อหาเงินเป็นค่าใช้จ่ายในการผ่าตัดแปลงเพศ โดยการจัดของโปรโมเตอร์ เชน เมืองชล โดยครั้งนั้นปริญญาได้ค่าตัวจำนวน 50,000 บาท[http://www.arip.co.th/businessnews.php?id=406630 
ยูโทเปีย...เกียรติและ ศักดิ์ศรีผู้ชายนะยะ]บันทึกชีวิต&งานนักมวยนะยะรุ่น1 "น้องตุ้ม" ปริญญา เกียรติบุษบา เธอได้รับการผ่าตัดในปีเดียวกันนั้นเองสารคดี ผ่าตัดแปลงเพศ ผ่าตัดชีวิตหญิงในร่างชาย ตอนที่ 3'ผ่าตัดเปลี่ยนเสียง' ภัยเสี่ยงสาวประเภทสอง!? สำเนาจาก เดลินิวส์ 27 เมษายน 2552

ในปี พ.ศ. 2549 เธอได้กลับมาชกมวยใหม่อีกครั้ง ใช้ชื่อในการชกว่า น้องตุ้ม แฟร์เท็กซ์ 

ปัจจุบัน ได้เป็นครูสอนมวยไทยที่อำเภอหัวหิน จังหวัดประจวบคีรีขันธ์ โดยสอนให้แก่ทั้งชาวไทย ชาวต่างประเทศ และเด็กเยาวชน

ผลงาน
 ภาพยนตร์ 
 มนุษย์เหล็กไหล (2549)
 คู่แรด (2550)
 หอแต๋วแตก แหกสัปะหยด (2567)

 ละคร 
 เศรษฐีตีนเปล่า (2544) ช่อง 7
 บุษบาครับผม (2548) ช่อง 3
 มวยสะดิ้ง หมัดซิ่งสายฟ้า (2566) ช่อง 8

 รายการโทรทัศน์ 
 ซูเปอร์สตาร์ ที่สุดแห่งดาว ฤดูกาลที่ 2
# ม่อนพระพุทธบาทสี่รอยบ้านนาตารอด
ม่อนพระพุทธบาทสี่รอย ตั้งอยู่ที่ยอดม่อนภูเขาสูงกลางป่าชุมชนบ้านนาตารอด หมู่ที่ 9 ตำบลหาดงิ้ว อำเภอเมือง จังหวัดอุตรดิตถ์ มีบรรยากาศโดยรอบเงียบสงบ เหมาะแก่การปฏิบัติธรรม

ม่อนพระพุทธบาทสี่รอยบ้านนาตารอด เป็นรอยพระพุทธบาทขนาดใหญ่ และเป็นพระพุทธบาทที่มีความสำคัญหนึ่งใน 6 แห่ง ของจังหวัดอุตรดิตถ์ พระพุทธบาทบ้านนาตารอด เป็นรูปรอยพระพุทธบาทซ้อน 4 ชั้น สร้างขึ้นเพื่อเป็นเครื่องหมายของพระพุทธเจ้า 4 พระองค์ในภัทรกัลป์นี้

ไม่ปรากฏหลักฐานว่าพระพุทธบาทสี่รอยบ้านนาตารอดสร้างขึ้นในสมัยใด สันนิษฐานว่าเดิมมีแผ่นหินพระพุทธบาทสลักอยู่ ปัจจุบันได้มีการเทคอนกรีตทับรอยพระพุทธบาทเดิมไว้เพื่อป้องกันการสูญหาย และมีการสร้างอาคารขึ้นคลุมพระพุทธบาทไว้ 

โดยรอบอาคารพระพุทธบาท มีที่พักสงฆ์และศาลาขนาดเล็กที่สร้างมาตั้งแต่สมัยก่อน พ.ศ. 2500 โดยพระครูนิกรธรรมรักษ์ (ไซร้) เจ้าอาวาสวัดช่องลม เกจิอาจารย์ใหญ่แห่งเมืองอุตรดิตถ์ในสมัยนั้น  รวมทั้งพระพุทธรูปขนาดใหญ่หน้าตัก 5 เมตร นามว่าหลวงพ่อมงคลนิมิตร ที่สร้างขึ้นโดย พระครูนิกรธรรมรักษ์ด้่วย
สำนักงานการท่องเที่ยวและกีฬาจังหวัดอุตรดิตถ์. (2553).  ม่อนพระพุทธบาทสี่รอย.  [ออน-ไลน์].  แหล่งที่มา http://uttaradit.mots.go.th/index.php?lay=show&ac=article&Id=538771257

ปัจจุบันม่อนพระพุทธบาทสี่รอย มีพระสงฆ์เวียนเข้ามาปักกรดปฏิบัติธรรมบ้าง ยังไม่ได้ตั้งเป็นสำนักสงฆ์แต่อย่างใด
# สรุปเหรียญพาราลิมปิกฤดูร้อน 1988
สรุปเหรียญพาราลิมปิกฤดูร้อน 1988 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 15–24 ตุลาคม ค.ศ. 1988

ตารางสรุปเหรียญพาราลิมปิกฤดูร้อน 1988

1 9190912722 7666511933 6565531834 5542551525 4744501416 4238231037 403519948 312530869 2425338210 2335389611 2319226412 2120155613 1813114214 1712174615 161784116 1615275817 151884118 1513174519 1311184220 137153521 1212113522 1123165023 1111143624 8962325 49152826 4581727 413828 3561429 34101730 24111731 2271132 210333 143834 134835 133736 120337 111338 100139 072940 0481241 041542 027943 020244 013445 010145 010147 002248 001148 001150 000050 000050 000050 000050 000050 000050 000050 000050 000050 000050 0000 รวม (60 NPCs)  733  731  744   2208
# ต้นส้มแสนรัก
ต้นส้มแสนรัก  เป็นวรรณกรรมเยาวชนที่เขียนโดยโจเซ่ วาสคอนเซลอส นักเขียนชาวบราซิล ตีพิมพ์ครั้งแรกเป็นภาษาโปรตุเกสเมื่อ ค.ศ. 1968 Livraria Cultura แปลเป็นภาษาต่าง ๆ 32 ภาษา ตีพิมพ์ใน 19 ประเทศทั่วโลก Guia Folha - Folha Online และใช้เป็นหนังสืออ่านนอกเวลาสำหรับเยาวชน และดัดแปลงเป็นภาพยนตร์โทรทัศน์ ภาพยนตร์ และแอนิเมชันหลายครั้ง

นวนิยายกล่าวถึงเด็กชายชื่อ เซเซ่ ที่มีมุมมองต่อสิ่งรอบตัวในแบบใสบริสุทธิ์ ไร้เดียงสา ทั้งที่ครอบครัวมีชีวิตอยู่อย่างยากไร้

ต้นส้มแสนรักฉบับภาษาไทย ตีพิมพ์ครั้งแรกเมื่อ พ.ศ. 2522 โดยสำนักพิมพ์ดวงกมล แปลโดยมัทนี เกษกมล มีสุชาติ สวัสดิ์ศรีเป็นบรรณาธิการ เราเลือกที่จะเกิดได้, สิงห์สนามหลวงสนทนา, เนชั่นสุดสัปดาห์, ปีที่ 18 ฉบับที่ 935, 30 เมษายน 2553 หน้า 52-53 อีกสำนวนหนึ่ง แปลโดยสมบัติ เครือทอง สำหรับฉบับแปลภาษาอังกฤษใช้ชื่อว่า "My Sweet Orange Tree" ตีพิมพ์เมื่อ ค.ศ. 1971 http://www.goodreads.com/book/show/46571.My_Sweet_Orange_Tree นวนิยายภาคต่อ ชื่อ Vamos Aquecer o Sol ตีพิมพ์ครั้งแรกเมื่อปี 1974 ส่วนฉบับภาษาไทยใช้ชื่อว่า ต้นส้มแสนรัก ภาค 2  ตีพิมพ์เมื่อ พ.ศ. 2538 โดยสำนักพิมพ์ประพันธ์สาส์น แปลโดย สมบัติ เครือทองhttp://www.se-ed.com/eshop/Products/Detail.aspx?No=9789743834011
# เดอะเชิร์ช
เดอะเชิร์ช (The Church) เป็นวงร็อกในแนวนิวเวฟ และ นีโอ-ไซเคเดเลียจากออสเตรเลียก่อตั้งวงใน แคนเบอร์ร่า ตั้งแต่ปี 1980 แต่พวกเขากลับมาทำในปี 1988 กับอัลบั้ม Starfish และประสบความสำเร็จ กับซิงเกิล "Under the Milky Way." ได้ติดชาร์ตเพลง American Top 40 hit 

ผลงาน
สตูดิโออัลบั้ม
 Of Skins and Heart (1981) 
 The Blurred Crusade (1982)
 Singsongs (EP) (1982)
 Seance (1983)
 Remote Luxury (EP) (1983)
 Persia (EP) (1984)
 Remote Luxury (1984)
 Heyday (1986)
 Starfish (1988)
 Gold Afternoon Fix (1990)
 Priest=Aura (1992)
 Sometime Anywhere (1994)
 Magician Among the Spirits (1996)
 Magician Among the Spirits Plus Some (1999)
 Hologram of Baal (1998)
 A Box of Birds (1999)
 After Everything Now This (2002)
 Forget Yourself (2003)
 Jammed (2004)
 El Momento Descuidado (2004)
 Back With Two Beasts (2005)
 Uninvited, Like the Clouds (2006)

ซิงเกิล

 She Never Said (1980)
 The Unguarded Moment (1981)
 Too Fast for You (1981)
 Tear It All Away (1981)
 Almost with You (1982)
 When You Were Mine (1982)
 I Am a Rock/A Different Man (1982)
 It's No Reason (1983)
 Electric Lash (1983)
 Already Yesterday (1985)
 Tantalized (1986)
 Columbus (1986)
 Disenchanted (1986)
 Under The Milky Way (1988)
 Reptile (1988)
 Antenna (1988)
 Destination (1988)
 Metropolis (1990)
 Russian Autumn Heart (1990)
 You're Still Beautiful (1990)
 Ripple (1992)
 Feel (1992)
 Two Places At Once (1994)
 Comedown (1996)
 White Star Line/Gypsy Stomp (1997)
 Louisiana (1998)
 Numbers (2001)
 Song in Space (2003)
 Block (2006)
 Easy (2006)
 The Coffee Song/Hounds of Love (2009)
 Pangaea (2009)
 Operetta (2009)

แหล่งข้อมูลอื่น
Official Website
Shadow Cabinet Fansite: Interviews, reviews, photographs
Complete Historical Discography Fansite
Hotel Womb  Fansite: Discussion Boards
Mailing List  Official Mailing List
The Time Being Fascinating stream-of-consciousness blog by Steve Kilbey
Far-reaching Interview with Steve Kilbey by Brad Walseth
Video interview with Steve Kilbey talking about a solo project on InFrame.tv
Performing "Under the Milky Way" on KUSI San Diego
# นางอุตตรา (มหาภารตะ)
นางอุตตรา  เป็นตัวละครในมหาภารตะ เป็นพระธิดาของท้าววิราฏแห่งมัสตยะ และเป็นชายาของเจ้าชายอภิมันยุ มีโอรสด้วยกันคือ เจ้าชายปริกษิต

 ชีวประวัติ 
ตามที่ระบุไว้ในมหาภารตะอุตตรเป็นบุตรของวีรตะกษัตริย์แห่งอาณาจักรมัตสยะและสุเทศนา พระมเหสีของพระองค์ ซึ่งเป็นธิดาของสุตะกษัตริย์แห่งเกกายะพระนางมีพี่ชายสองคน คือ อุตตรและศังกะ และมีพี่น้องต่างมารดาคือ ศเวตะ
# ปาณฑพ
ในเรื่องมหาภารตะ ปาณฑพ (ปาน-ดบ,ปาน-ทบ) เป็นกลุ่มพี่น้อง 5 คน ที่สืบเชื้อสายจากท้าวปาณฑุ ประสูติจากพระนางกุนตีและพระนางมาทรี ที่ร่ายเวทมนตร์อัญเชิญเทพมาประทานโอรส

 ยุธิษฐิระ นางกุนตีอัญเชิญพระยมมาประทานโอรส
 ภีมะ นางกุนตีอัญเชิญพระพายมาประทานโอรส
 อรชุน นางกุนตีอัญเชิญพระอินทร์มาประทานโอรส เป็นอวตารของพระนระ อวตารอีกปางหนึ่งของพระนารายณ์
 นกุล  นางมาทรีอัญเชิญพระอัศวินองค์ที่ 1 คือ พระนาสัตยะ มาประทานโอรส เป็นฝาแฝดกับ สหเทพ
 สหเทพ  นางมาทรีอัญเชิญพระอัศวินองค์ที่ 2 คือ พระทัศระ มาประทานโอรส เป็นฝาแฝดกับ นกุล เป็นอวตารของพระศุกร์
# ฟีโอนา แกรแฮม
ฟีโอนา แคโรไลน์ เกรแฮม  เป็นนักมานุษยวิทยาชาวออสเตรเลียที่ทำงานเป็นเกอิชาในประเทศญี่ปุ่น เธอเริ่มอาชีพเป็นเกอิชาใน ค.ศ. 2007 ในย่านอาซากูซะ โตเกียว ภายใต้ชื่อ ซายูกิ  และ ณ ค.ศ. 2021 เธอทำงานในย่านฟูกางาวะ โตเกียว

เธอเป็นเกอิชาชาวตะวันตกคนแรกในประวัติศาสตร์ญี่ปุ่น ซายูกิได้รับการฝึกฝนศิลปะหลากหลายแขนง ได้แก่ การเล่นดนตรี, การขับร้อง, การเต้นรำ, การชงชารวมทั้งเรื่องบทกวีและวรรณคดี และสิ่งที่ซายูกิชำนาญมากที่สุดก็คือขลุ่ยญี่ปุ่นที่ชื่อว่า “โยะโกะบุเอะ” (Yokobue) ซายูกิจบการศึกษาปริญญาตรีสาขามานุษยวิทยาจากมหาวิทยาลัยออกซฟอร์ด และปริญญาโทจากมหาวิทยาลัยเดียวกัน ซายูกิยังเป็นอาจารย์ในมหาวิทยาลัยเคโอหนึ่งในมหาลัยที่มีชื่อเสียงของญี่ปุ่นแล้วยังเคยทำงานในบริษัทญี่ปุ่น เช่น โตเกียวไนท์เวิร์ลด์ (Tokyo’s night world) และนักกีฬาญี่ปุ่น รวมทั้งแอนิเมชัน
หนังสือของซายูกิ “Inside the flower and willow world” โดยสำนักพิมพ์แพนแมคมิลแลนในประเทศออสเตรเลีย ซึ่งเป็นหนังสือสารคดีเกี่ยวกับโลกของเกอิชา

ชีวิตช่วงต้น
เกรแฮมเกิดที่เมลเบิร์น ประเทศออสเตรเลีย และเดินทางไปญี่ปุ่นในโครงการนักเรียนแลกเปลี่ยนตอนอายุ 15 ปี ซึ่งเธอเข้าเรียนชั้นมัธยมและอาศัยร่วมกับครอบครัวเจ้าของบ้าน

หนังสือ
 Inside the Japanese Company. London: Routledge, 2003. . Hardback , Adobe eReader , ebook .
 A Japanese Company in Crisis: Ideology, Strategy and Narrative. RoutledgeCurzon Contemporary Japan series, 1. London: RoutledgeCurzon, 2005. . 
 Playing at Politics: An Ethnography of the Oxford Union. Edinburgh: Dunedin Academic Press, 2005. , , paperback .
# อุดร ฐาปโนสถ
อุดร ฐาปโนสถ หรือนามปากกา คนเดิม เป็นนักหนังสือพิมพ์ นักเขียน นักแปล และคอลัมนิสต์นิตยสาร   มีชื่อเสียงจากคอลัมน์ "ริมสวน" ในนิตยสารลลนา เปิดกล่องนิตยสารเก่า 75 - สาวลลนาอายุครบ 35 ปี ในยุคที่สุวรรณี สุคนธา เป็นบรรณาธิการ เราเลือกที่จะเกิดได้, สิงห์สนามหลวงสนทนา, เนชั่นสุดสัปดาห์, ปีที่ 18 ฉบับที่ 935, 30 เมษายน 2553 หน้า 52-53

อุดรเป็นนักแปลที่เชี่ยวชาญภาษารัสเซีย และมีผลงานเขียนคอลัมน์เกี่ยวกับสุขภาพ สัญจร ดาวส่องทาง - กรากเชี่ยวแห่งหลานชาง จบการศึกษาจากมหาวิทยาลัยศิลปากร ทำงานเป็นนักหนังสือพิมพ์ แล้วได้ย้ายไปทำงานอยู่ที่ประเทศรัสเซีย ทำงานที่สถานีวิทยุเสียงมอสโคว์ ภาคภาษาไทย  สมรสกับ เจือจันทร์ ฐาปโนสถ นักแปล  มีบุตรธิดา 9 คน  และมีผลงานเขียนคอลัมน์เกี่ยวกับสุขภาพ  

อุดร ฐาปโนสถ เสียชีวิตด้วยโรคมะเร็ง เมื่อ พ.ศ. 2544 บรรจบ ชุณหสวัสดิกุล, อาลัย อุดร ฐาปโนสถ Health Writer ผู้อ่อนน้อมถ่อมตน  มติชน สุดสัปดาห์, ปีที่ 21 ฉบับที่ 1102, 1-7 ต.ค. 2544
# มัทนี เกษกมล
มัทนี เกษกมล (พ.ศ. 2498 - พ.ศ. 2548)  นักแปลและนักเขียนชาวไทย มีชื่อเสียงจากผลงานแปลวรรณกรรมเรื่อง ต้นส้มแสนรัก จากเรื่อง Meu Pé de Laranja Lima ของโจเซ่ วาสคอนเซลอส นักเขียนชาวบราซิล, เรื่อง ไม้เท้า จากเรื่อง The Walking Stick ของวินสตัน แกรห์ม นักเขียนชาวอังกฤษ, ความสุขแห่งชีวิต จากเรื่อง The Human Comedy ของวิลเลียม ซาโรยัน นักเขียนชาวอเมริกัน และ การผจญภัยของมิรุกับเพื่อนพ้อง จากเรื่อง The Adventures of Neznaika and His Friends, The Adventures of Dunno and His Friends ของนิโคไล นอซอฟ นักเขียนชาวอังกฤษ เราเลือกที่จะเกิดได้, สิงห์สนามหลวงสนทนา, เนชั่นสุดสัปดาห์, ปีที่ 18 ฉบับที่ 935, 30 เมษายน 2553 หน้า 52-53

มัทนี เกษกมล เป็นชาวจังหวัดชลบุรี ศึกษาที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เรียนไม่จบ และพ้นสภาพนิสิตเมื่อ พ.ศ. 2520 สิงห์สนามหลวง, คอลัมน์ชุมทางนักแปล, นิตยสารโลกหนังสือ ปีที่ 3 ฉบับที่ 3 ธันวาคม 2522 จากนั้นได้เริ่มแปลหนังสือ ตีพิมพ์เป็นตอนๆ ในนิตยสารลลนา
# แยกเฉลิมเผ่า
แยกเฉลิมเผ่า  เป็นทางแยกหนึ่ง ในพื้นที่แขวงปทุมวัน เขตปทุมวัน กรุงเทพมหานคร เป็นสามแยกที่เป็นทางตัดกันระหว่างถนนพระรามที่ 1 กับถนนอังรีดูนังต์

โดยชื่อ "เฉลิมเผ่า" มาจากชื่อของสะพานเฉลิมเผ่า  52 ซึ่งเป็นหนึ่งใน 17 สะพานชุดเฉลิม ที่สร้างขึ้นในวโรกาสที่พระบาทสมเด็จพระจุลจอมเกล้าเจ้าอยู่หัว ทรงเจริญพระชนมพรรษาครบในแต่ละปี โดยสะพานเฉลิมเผ่านั้นสร้างขึ้นเพื่อข้ามคลองอรชร อันเป็นคลองที่อยู่ระหว่างคลองบางกะปิจนถึงคลองหัวลำโพง เป็นสะพานที่สร้างขึ้นใหม่แทนสะพานไม้ที่เก่าและชำรุดไป เปิดใช้เมื่อปลายปี พ.ศ. 2448 แต่เมื่อมีการสร้างถนนอังรีดูนังต์ก็ได้มีถมคลองเพื่อสร้างถนน  ซึ่งที่ตั้งของสะพานเฉลิมเผ่าบริเวณอยู่ระหว่างด้านข้างสยามพารากอนกับวัดปทุมวนาราม ในปัจจุบัน ซึ่งเมื่อปี พ.ศ. 2506 ได้มีการบูรณะขึ้นอีกครั้ง แต่ปัจจุบันเหลือเพียงซากป้ายชื่อสะพานเท่านั้นจากการรื้อถอนตัวสะพานออกเพื่อสร้างถนนพระรามที่ 1

 การจัดการจราจรบริเวณทางแยก 
ทิศทางจากแยกราชประสงค์มุ่งหน้าเข้าสู่ทางแยกสามารถเลี้ยวซ้ายไปยังแยกอังรีดูนังต์ (เฉพาะช่องจราจรทางซ้ายของเกาะกลางถนน) หรือตรงไปยังแยกปทุมวันได้
ทิศทางจากแยกอังรีดูนังต์มุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกปทุมวันเท่านั้น
ทิศทางจากแยกปทุมวันมุ่งหน้าเข้าสู่ทางแยกสามารถตรงไปยังแยกราชประสงค์ หรือเลี้ยวขวาไปยังแยกอังรีดูนังต์ ได้

สถานที่ใกล้เคียง
สยามพารากอน
สำนักงานตำรวจแห่งชาติ
วัดปทุมวนาราม
สถานีรถไฟฟ้าบีทีเอสสยาม